Vstup nových krajín Bulharska a Rumunska do Európskej únie

V súčasnosti Európska komisia odštartovala rok mobility pracovných síl, svedčí o tom fakt, že k 1. máju 2006, nám a ostatným novým členským štátom Európskej únie otvorili svoj pracovný trh, spolu 5 starých členských krajín EÚ.

K Veľkej Británii, Írsku, Švédsku sa tak pripojili krajiny Španielsko, Portugalsko, Fínsko, Grécko a o čosi neskôr aj Taliansko.

Úplne prípadne čiastočne uzatvorený pracovný trh má pre nové členské krajiny EÚ – 7 významných európskych krajín:

V budúcnosti a to najneskôr do roku 2011, by sa mali odstrániť všetky uplatňované reštrikcie vo voľnom pohybe v rámci súčasnej EÚ25.

Otvorenie alebo prepokladané otvorenie trhu práce pre NM10

Najdôležitejšou otázkou však zostáva, či otvoriť alebo neotvoriť svoje pracovné trhy pre Bulharsko a Rumunsko - ako najpravdepodobnejšie novo vstupujúce krajiny do Európskej únie.

Ak by sme sa inšpirovali minulosťou, po vstupe 10 nových štátov do EÚ v roku 2004, nám otvorili svoj pracovný trh len 3 krajiny :Veľká Británia, Írsko a Švédsko z 15-tich krajín EÚ.

Podľa hospodárskych novín, je v týchto 3 krajinách vnímaný prílev pracovníkov ako úspech, ktorý napomôže k ekonomickému rastu krajiny.

Ostatné krajiny sa pravdepodobne obávali zaplavenia svojho pracovného trhu a rizika prílevu nízko kvalifikovanej, lacnej pracovnej sily z novopristupujúcich krajín (NM10).

Preto tieto krajiny zvolili metódu postupného otvárania svojho trhu práce, podľa stanovených kritérií úniou.

Podľa Hospodárskych novín sa katastrofické scenáre o vysokej migrácii pracovníkov do starých členských štátov nevyplnili, tiež vyhlásili, že zamestnanci z nových členských krajín nepredstavujú hrozbu zaplavenia týchto pracovných trhov.

Bruselský týždenník European Voice vyhlásil, že Rumunsko a Bulharsko budú vo veľmi podobnej situácii, ako boli nové členské krajiny EÚ v prvých rokoch po vstupe do únie.

Dá sa teda predpokladať, že staré členské krajiny únie zvolia podobný postup a svoje pracovné trhy nesprístupnia, avšak na nejaké definitívne stanovisko si ešte budeme musieť počkať.

Väčšina členských štátov EÚ sa zatiaľ nevyjadrila, či zavedie akékoľvek obmedzenia voči pracovníkom z Bulharska a Rumunska.

Zo starých členských krajín EÚ naznačila zmenu svojej doterajšej politiky v oblasti trhu práce, len Veľká Británia.

20. augusta 2006 vyhlásil A. Darling britský minister pre obchod a priemysel, že Londýn umožní tzv. „riadenú“ migráciu z Bulharska a Rumunska. (HN 21.8.2006)

Ako ďalej uviedol Británia neplánuje „politiku otvorených dverí“, ako tomu bolo u 10 nových členských štátov (HN 21.8.2006).

Postoj Slovenskej republiky k otázke otvorenia trhu práce pre nové členské krajiny EÚ

Na Slovensku, minulá vláda zastávala neoficiálne stanovisko, že Slovenská republika by mala byť jednotná v názore.

A to teda, ak žiadala uvoľnenie trhu práce zo strany EU15 pre nové členské štáty, tak by mala rovnako otvoriť trh prace pre ďalších nových členov, vrátane Rumunska a Bulharska" ako sa pre Inštitút zamestnanosti vyjadril pán P. Juhás, druhý tajomník pre zamestnanosť.

Postoj Slovenskej republiky

Avšak konečné rozhodnutie o tom, či otvoriť alebo uzavrieť pracovný trh na Slovensku pre Bulharsko a Rumunsko bude mať až nová súčasná vláda.

Pre Hospodárske noviny sa vyjadril Pavol Paška (Smer-SD), súčasný predseda NR SR, ktorý vyhlásil, že v prípade, že 1. januára 2007 sa stanú Bulharsko a Rumunsko členskými krajinami, mali by sme uvažovať o ochrane slovenského pracovného trhu.

Porovnanie ekonomík - Slovenskej republiky, Bulharska a Rumunska

Pracovná sila v Rumunsku a Bulharsku je oveľa lacnejšia ako u nás, svedčí o tom evidovaná minimálna mzda. Zatiaľ čo v roku 2005 podľa Eurostatu malo Slovensko minimálnu mzdu 148 euro, Rumunsko malo 69 euro a Rumunsko len 61 euro.

Ďalším problémom je vzdelanostná úroveň obyvateľstva Rumunska a Bulharska. Podľa rôznych názorov Rumunsko a ani Bulharsko, nedisponujú prebytkami vysokokvalifikovaných odborníkov, ktorý by napomohli k rastu ekonomiky v krajine.

Porovnanie ekonomík : SR, BG a RO

Dôležitými otázkami na zváženie zostávajú tiež, jazyková adaptabilita Bulharska a Rumunska a geografická vzdialenosť týchto krajín k jednotlivým pracovným trhom EÚ25.

Podľa sčítania obyvateľstva v roku 2002 sa v Rumunsku k slovenskej národnosti prihlásilo vyše 17 tisíc osôb z celkového počtu 21 698 181 obyvateľov Rumunska. Tiež tu žije pomerne silná maďarská, ale aj česká menšina.

Ďakujem za Vašu pozornosť

2006-08-23T15:04:24